Delfist lugesin seda pealkirja ja koheselt hakkas ka ajukeemia reageerima.  Omas mahlas nagu ikka.  Kujutagem nüüd ette, kuidas meie spordireporterid raadiost ja telest ülekandeid teevad.  … Ja vene  luure alustas pealetungi. Edumaa kasvab oluliselt.  Mis nüüd? Kes on takistusi püstitanud.  Ei tea, aga paistab sedamoodi, et nüüd on vene luurel vesi ahjus. Teatavasti on kõik raskused ületatavad. Nii ka seekord. Ahjaa, vaatame korraks, kes rajal veel on. Venelaste Aleksei Ivanovitš Korbuhhin on kõige edukamalt hakkama saanud kohaliku vastuluurešefi ületrumpamisega… Ai jaa. Aeg on ümber saamas, aga meest ei kusagil. Sekundid tiksuvad omasoodu. Kuhu ikkagi… Selles segaduse virrvarris ei saa sotti ei  Saksa ega Prantsuse luure. Teistest kõnelemata. Ameeriklaste CIA juubeldab. Inglased pühivad hetkeks laupa ja ohkavad kergendatult. Eesti, meie Kapo esindus on rahu ise. Pole ime ka. Selgub et Korbuhhin on rajalt maas. Kahju. Lihtsalt kahju on, kui nii võimekas mees, nagu Korbuhhin diskvalifitseeritakse. Paljud luuresõbrad raadiote juures on pingul, sest nad ootavad selgust, mis ikkagi juhtus Aleksei Korbuhhiniga. Kas tõesti läbipõlemine? Mida arvavad naaberdzoti  reporterid, sellest üsna õige pea, aga  praegu laseme nüüd reklaami…